גשר אוור

גשר אוור (בצרפתית: Passerelle de l'Avre) הוא גשר אבן ומתכת שנבנה במאה ה-19 מעל נהר הסן במערב פריז כדי לאפשר העברת אמת המים אוור ממערב עבור מערכת אספקת המים של צרפת. כיום משמש הגשר למעבר הולכי רגל בלבד. מקום הגשר הגשר נמצא ברובע השישה-עשר, בקצהו המערבי של יער בולון והוא מחבר את פריז עם פרבר סנט-קלוד (צר') שבמחוז או-דה-סן. תיאור הגשר וההיסטוריה שלו בשלהי המאה ה-19, עם התרחבות העיר פריז, התגבר הצורך להגדיל את אספקת המים לעיר. לשם כך הוחלט לבנות את אקוודוקט אוור להובלת מים לעיר מנהר אוור (צר') שממערב לפריז.אורכו של אקוודוקט זה היה כ-105 ק"מ והוא נועד להוביל 80 מיליון ליטר ביום. בפרבר סנט-קלוד הוקם מתקן טיפול במים לפני הזרמתם מזרחה לפריז. כדי להעביר את המים מעל נהר הסן נבנה ב-1891 גשר מתכת ישר, מוגבה שחצה את הנהר. הגשר התבסס על ארבע עמודים ששוקעו בקרקעית הנהר. תכנון הגשר נמסר למהנדס גוסטב אייפל וביצוע הבנייה נמסר לחברת "אייפל תשתיות" (Établissements Eiffel). הגשר עצמו נבנה מקונסטרוקציית פלדה שמונחת על עמודי בטון ואבן. בצידו המערבי מתחבר הגשר לויאדוקט אוור המקורי שנמשך מערבה בעוד שבצידו המזרחי (צד יער בולון) מותקן גרם מדרגות המחבר את מפלס הרחוב למדרך הגשר. אורך הגשר כ-200 מטר, רוחב מדרך הגשר כ-6 מטר, רוחב הגשר בבסיסו כ-33 מטר וגובהו מעל פני הנהר כ-9 מטר. ב-2017 נערך שיפוץ מקיף בגשר ובמהלכו פורקו צינורות המים שעברו עליו והגשר משמש כיום רק למעבר הולכי רגל. בצידו המערבי של הגשר הוא עובר מעל גינות עירוניות שמעובדות בקרבת הנהר. כיום המעבר מהגשר ליער בולון דורש מעבר בכביש ראשי. ב-2021 נעשה ניסיון לקדם בניית גשר המשך בצידו המזרחי שיאפשר להולכי רגל לעבור ממסלולי הטיול ביער לגשר ללא מעבר כביש גלריה קישורים חיצוניים גשר אוור, באתר structurae.net גשר אוור, באתר "משרד הבריאות של צרפת" (בצרפתית) גשר אוור, באתר sortiraparis.com, 4 ביולי 2023 (בצרפתית) גשר אוור, באתר saint-cloud-garches-a-velo.fr ביאורים הערות שוליים